راولپنڈی(آن لائن) جہاندمی وزیر ستان ٹی انٹیلی جنس بنداو آ آپریشن اٹی 4 دہشت گرد تپاخت وخت اس کہ سیکورٹی فورس آتا 4 کارندہ شہید مسر۔ پاک فوج نا شعبہ تعلقات عامہ (آئی ایس پی آر) نا رداٹ ضلع جہاندمی وزیر ستان ٹی میرانشاہ بویا آن 8کلومیٹر سویل دے کی ٹی وژدھاسر ٹی سیکورٹی فورس آک دہشت گرد آتا برخلاف آپریشن کریر۔سیکورٹی فورس آک ہراتم علاقہ ئِ گیرہ کریر تو دہشت گرد آک سم کاری کریر۔ سم کاری ٹی فورس آک کل دہشتگرد آتے کسفیر وخت اس کہ سیکورٹی فورس آتا 4 ورنا شہید مسر۔ آپریشن آن پد سیکورٹی فورس آک علاقہ ئِ کلیئر کریر۔ شہید آتیٹی سپاہی محمد اسماعیل خان،سپاہی محمد شہباز یسین ،سپاہی راجہ وحید احمد و سپاہی محمد رضوان خان اوار ئُ۔
